**Жаттығу арқылы грамматиканы меңгерту жолдары**

Қайырбаева С.Ж. №13ОМ

қазақ тілі пәнінің мұғалімі

Қазіргі таңда басқа ұлт өкілдері үшін мемлекеттік тілді оқып меңгеру, қазақ тілінде сөйлеп, қарым-қатынас жасай білу – заман талабы.

Қазақ тілінде сөйлей білу үшін, өз ойын тілмен жеткізе алу үшін оқушыларда біріншіден, сөздік қор болу керек, екіншіден, сөздер мен сөз тіркестерінен сөйлем құрап, ауызекі тілде қолдана алу керек. Оқушының сөйлеу тілін дамыту тек ауызша,ауызекі сөйлеу, жаңа сөздерді жаттау,мәтінмен жұмыс жасау, сұраққа жауап беру,т апсырмаларды ауызша орындаумен ғана шектелмейді.Қазақ тілінде сауатты, жетік сөйлеу үшін сауатты жаза білу керек. Сауатты, дұрыс жазу талабы-емле ережесін сақтау. Сондықтан оқушыға емле мен тыныс белгілерін дұрыс қолдануды үйрету міндет.

Осыған орай, оқушыларға сөздерді бір-бірімен байланыстыратын қосымшаларды, сөздердің сөйлемдегі орын тәртібі мен сөйлемнің жасалу жолдарын меңгерту негізгі мақсаттың бірі болады. Өйткені сөйлемсіз ойды жеткізу мүмкін емес. Ал сөйлемнің бәрі сөзден құралады. Мұның бәрі грамматиканы білуді талап етеді. Қазақ тілі мен орыс тілінің грамматикасының айырмашылықтары өте көп. Сол себептен орыс балаларына қазақ тілінің грамматикасын меңгертуде көп қиындық кездеседі.

Оқытудағы негізгі ұстаным- орыс тілінің грамматикасымен салыстыра оқыту болады. Өз тәжірибемізде байқағанымыз оқушыны теорияны түсініп,практика жүзінде қолдана білуге дағдыландыру қажет.

Әр грамматикалық тақырыпты өткеннен кейін міндетті түрде оқушының білімін бекіту, пысықтау үшін жаттығулар орындалады. Жаттығуларды тақырыптар бойынша іріктейміз: фонетикалық, лексикалық, морфологиялық, синтаксистік т.б.Мысалы: Төл дыбыстарды өткенде мынадай жаттығулар орындалады:

1.Көп нүктенің орнына тиісті дыбыстарды қойып жаз.

Ы-і

Б...л...м,ау...р,қ...с,өш...рг...ш,күндел...к, қаб...рға,с...ңл..., ор...нд...қ.

Ұ-ү

...лттық,б...зау,...міт,қ...лып,к...ріш,...найды,...йқы,к...шік,б...рын,...рпақ.

Септік жалғауларды өткеннен кейін келесі жаттығу орындалады:

Септік жалғауын жалғаңдар.

Мен кинотеатр...отырмын. Сен кітапхана... бара жатырсың. Сіз емхана... келесіз бе? Ол кітап... алды ма ? Біз дүкен... нан әкеле жатырмыз. Сіз Арман... қарындасысыз ба? Сіздер Әлия... келіңдер. Олар Орбита ықшамауданы... бара жатыр.

Берілген есімдіктерді топтарға бөліңдер.

|  |  |  |  |  |  |  |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |
| Жіктеу есімдік | Өздік  есімдік | Сілтеу  есімдік | Сұрау  есімдік | Жалпылау  есімдік | Болымсыздық  есімдік | Белгісіздік  есімдік |

Сен, оған, өзім, ешкім, неге, осы, бәрі, бұлар, қанша, бұл, анау, кімдер, әр, әрқашан, маған, барлық, бізді, олар.

Грамматика бойынша жаттығу жұмыстарын жүргізгенде жаңа технологияларды пайдаланамыз.

Блум таксономиясы бойынша таным деңгейін анықтау көрсеткіштеріне сәйкес жаттығулар дайындаймыз.

|  |  |  |
| --- | --- | --- |
| 1. Білім | Есте сақтау,еске түсіру,тану,  жаттау,түсініп білу,табу. | 1.Етістіктің шақ формаларын анықтаңдар.  Әйгерім мектепке кележатыр.Біз жаздаҚарқаралыда демалдық.Ертең кешке маған телефон соғарсың.  2.Сөйлемнен есімше мен көсемшені табыңдар.  Әдепті қылықтарын өзгерткен емес.Қазір уақыт жоқ,сосын жазарсың. |
| 1. Түсіну | Өтіліп отырған жаңа тақырыпты түсіну,болжау,өз сөзімен мәлімдеу. | Сөйлемді отыр,тұр,жүр етістіктерінің бірімен толықтырыңдар.  Қарындасым бүгін үйде....Орындық бұрышта... .  Сіз мұнда не істеп ... ? |
| 1. Қолдану | Түсінгенін тәжірибеде пайдалану. | Етістіктерді тиісті рай формасына қойыңдар(шартты,қалау,бұйрық)  Егер мен ел ішінде сапар(шегу),  көптеген мәдениет орындарымен танысамын.Шетелге қызмет бабымен барып,ол мұражайларды(көру) келеді.  2.Сөйдемдегі етістікті бұрынғы өткен шаққа айналдырыңдар.  Биыл мен бірінші курсты бітіремін.Біз Алматыға жақын тұрамыз.Мектепте тоғыз жүз оқушы бар. |
|  |  |  |

Сыныптағы оқушылардың білім деңгейі, қабылдауы әр түрлі болғандықтан деңгейлеп оқыту әдісін қолданамыз. Жаттығуларды әр түрлі дәрежеде дайындаймыз: жеңілдетілген, міндетті, күрделі. Оқулықтағы тапсырмалардың көбі жаңа бағдарламаға сәйкес келмейді, сондықтан жаттығуларды көбінесе өзіміз дайындаймыз. Іріктеу барысында мынадай талаптар қойылады:

1.Жаттығудың тақырыпқа сай болуы

2.Тақырыпты бекітуге бағытталуы

3.Жүйелі ұсынылуы

4.Өз бетінше жұмыс істеуге дағдыландыру

5.Оқушының қызығушылығын арттыруы

Қорыта келе жоғарыда көрсетілген тәсілдерді,жаттығу түрлерін

қазақ тілі сабақтарында пайдалану өз септігін тигізеді.Оқушы өз бетінше сөйлем, әңгіме құрауға,ауызша сөйлеуге дағдыланады. Жаттығу неғурлым көп болса,оқушының теориялық білімі соғурлым тез игеріледі. Сонымен бірге әр түрлі жаттығу жұмыстары оқушыларды қызықтырады,сабаққа ынтасын арттырады да білім сапасын көтереді.

Қазақ тілінен білім сапасының көрсеткіштері

Пайдаланған әдебиеттер:

1.Қ.Қадашева. Қазақ тілін оқыту әдістемесі,Алматы,2005ж.

2.Н.К.Мухамадиева. Қазақ тілі бойынша бақылау жұмыстары,Алматы,2009ж.

3.М.Қойшыбаева,Қ.Қадырқұлов.Қазақ тілі.Дидактикалық материалдар,Алматы,2003ж.